Predkladacia správa

Návrh zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a o zmene a doplnení niektorých zákonov sa predkladá ako iniciatívny materiál.
 
Návrh zákona zohľadňuje krátkodobé opatrenie Modernizačného programu Slovensko 21, ktoré zjednodušuje poskytovanie vzdelávania v Slovenskej republike vysokými školami so sídlom v štátoch, ktoré sú členmi OECD a zavádza možnosť ich financovania, ak je ich postavenie obdobné postaveniu verejnej alebo štátnej vysokej škole podľa zákona a poskytujú akreditované študijné programy. Návrhom zákona sa umožňuje verejným vysokým školám zakladať obchodné spoločnosti za účelom výskumu a vývoja. 
 
Predmetný návrh zákona môže mať vplyv na zvýšenie výdavkov štátneho rozpočtu v rokoch 2010 a 2011, predpokladá sa zvýšenie výdavkov do 2,2 mil. eur ročne.
 
Návrh bol predmetom pripomienkového konania. Rozpory s Ministerstvom zdravotníctva SR a s Ministerstvom financií SR boli odstránené a na ďalšie konanie sa predkladá návrh bez rozporov. 
 
Na rokovanie vlády sa návrh predkladá po zapracovaní odporúčaní Legislatívnej rady vlády SR.